**Information om fester for 7.- 8. klasserne**

Furesø Kommune afholder tre fester om året for 7.-8. klasserne.

Festerne arrangeres i et samarbejde mellem Regnbuen, Gasværket, Klub 24, Galaksen, Furesø Fælles Elevråd, SSP og Ungdomsskolen med personaler fra de nævnte institutioner.

Til festerne er der en DJ, der spiller op til dans og der kan forekomme forskellige aktiviteter i løbet af aftenen, f.eks. dansekonkurrencer, gæste DJ mv.

**Hvor:**

Festerne foregår i Galaksen, Bymidten 48 i Værløse fra kl. 20-24. Vi lukker for indgang klokken kl. 21.30.

90 % af deltagerne kommer mellem kl. 20-21.

**Bemanding:**

Afhængig af deltagerantal er der pædagogisk personale (15-18 personer) tilstede, som sørger for at alt forløber, som det skal i god ro og orden.

Under festen er personalet tilstede både inde og uden for Galaksen og når festen slutter følges de unge til stationen og i øvrigt ud af byrummet.

**Alkohol:**

Vi har nul tolerance over for unge, der har drukket før og under festen. Angående tjek for alkohol, så kræver vi, at de afleverer deres jakker og større tasker ved ankomsten, før de lukkes videre ind. Ved mistanke tjekker vi indholdet af mindre tasker der medbringes til toiletterne.

**Rygning:**

Der må ikke ryges til 7.-8. kl. festerne.

**Frisk luft:**

Til festen er der en lille lukket gård, hvor de kan gå ud og få noget frisk luft. Også her er der opsyn.

Når gæsterne er ankommet til festen, kan de ikke gå ud og ind af bygningen. Går man ud forlader man festen. Det vil sige, at man fx ikke kan have gemt alkohol udenfor eller gå ud at ryge.

**Billetter:**

Billet købes online på [www.ungdomsskole.dk](http://www.ungdomsskole.dk) . Billetten koster 30 kr. og den sms man modtager som kvittering er ens billet. Man bruger sit cpr-nummer når man køber billet. HUSK at medbringe dit sygesikringsbevis.

**Bar:**

Til festerne kan der købes sodavand og chips i baren og der er gratis vand i papbæger. Sodavand og chips kan købes via MobilePay: 140467 eller kontant.

**Du er velkommen til at kontakte os fra UngFuresø/ Ungdomsskolen for yderligere information**

Mette 7216 5866 – [mph8@furesoe.dk](mailto:mph8@furesoe.dk) og Anette 7216 5156 – [ako@furesoe.dk](mailto:ako@furesoe.dk)